<classify> ASKOFU Mkuu wa Jimbo Kuu Katoliki la Dodoma, Beatus Kinyaiya amekemea tabia ya wanaume kuwanyanyasa wanawake kwa maneno, matendo na kukaa kimya. Alikemea tabia hizo kwa wanaume wakati wa mahubiri katika Ibada ya Mkesha wa Sikuu ya Krismasi, iliyofanyika Kanisa Kuu Katoliki la Paulo wa Msalaba.Alisema wanawake wengi wamekuwa na mahangaiko makubwa kutokana na kunyanyswa na wenza wao.Nilikuwa najifikiria na kujiuliza, mwaka huu ni watu wangapi wamekuja ofisini kwangu na matatizo yao, ni watu wangapi wamekwenda parokiani na kwa mapadre na matati yao, ni wengi.Lakini wengi wa hao ni wanawake, wakina mama wengi wamekuja kutafuta ushauri na matatizo mengine kwasababu wamenyimwa haki zao za msingi, kuna wamama wengi sana wananyanyasika na waume zao kwa maneno, wengine kwa matendo na wengine kwa kukaa kimya, alisema Askofu Mkuu Kinyaiya.Aliongeza, Naomba nizungumze na ninyi wanaume, kwa nini mnafanya hivyo, kama kweli tumeshamkubali Mfalme wa Amani na tukamkumbatia huyu Yesu, ni kwa nini wanaume tunashindwa kuwa wafalme wa amani kama Yesu? Tunakuwa tatizo. Nalisema kwa sababu tumekuwa wengi katika hilo.Wengine wanaweza kusema Baba Askofu mimi sijamnyanyasa mwanamke kwa maneno au matendo, lakini mara ngapi mmekaa kimya wakati mkeo anaposemwa na mama au mawifi? Aliongeza: Sina maana kuwa wakina mama ni watakatifu, na sijasikia wanaume wengi wakilalamika, kama wanaume mpo pole, jambo la msingi ni kila mmoja anatakiwa kuwa mfalme wa amani katika nafasi yake.Aidha, alisema kukosekana kwa amani na upendo katika ndoa, imekuwa chanzo cha ongezeko la watoto mitaani na kuhimiza upendo na manani miongoni mwa jamii na taifa.Tujiulize ni kwa nini watoto wameongezeka mitaani, ukiwauliza watoto wale watakwambia ni kwa sababu hakuna amani na upendo katika nyumba wanazotoka, mtoto anaona ni heri akimbilie barabarani atapata amani zaidi kuliko nyumbani, alibainisha.Pia aliwataka viongozi katika ngazi mbalimbali ikiwa ni pamoja na mahali pa kazi, kuwa mfano wa kuweka amani na kutowanyanyasa walio chini yako.Kwenye sehemu zetu za kazi, sisi ambao tuna nafasi ya ubosi, je wale wenzako wa chini yako wana amani kweli? Au ukiingia kila mtu anatamani kuingia chini ya meza? Je, wewe ndio mfalme wa amani katika eneo la kazi? Tukiwa tunampokea Yesu kila mmoja ajitafakari analeta amani kiasi gani eneo analofanyia kazi, alisema.Aliwataka Wakristo kutumia sikukuu hii, kubadilika na kuishi katika mienendo ya kumpendeza Mungu.Jinsi miaka inavyozidi kwenda Noel inakuwa ni biashara zaidi kuliko kiroho na dunia inataka kumuondoa Yesu hivyo wakati umefika wa sisi Wakristo kusimama na kumtetea Yesu, lazima Yesu awepo maana yeye ndiye Mfalme wa Amani na ndicho alichojia kutuleta amani, alieleza.Wakati wa Sikukuu ya Krismasi, Askofu wa Kanisa la Anglikana Dayosisi ya Central Tanganyika DCT, Dk Dickson Chilongani aliwataka Watanzania kuitumia sikukuu ya kuzaliwa kwa Yesu Krsto, kama siku ya kutenda mema badala ya kugeuza kuwa siku ya kutenda machafuko.Akihubiri kwenye Ibada ya Sikukuu ya Krismasi katika Kanisa Kuu la Roho Mtakatifu jijini Dodoma, Dk Chilongani alisema ibada njema ni ya watu wanaoyaishi mambo mema ambayo Kristo mwenyewe aliyaagiza.  <topic>: kitaifa 